钦定古今图书集成/历象汇编/庶征典/第174卷 > 《管窥辑要》 > 宋
## 钦定古今图书集成/历象汇编/庶征典/第174卷 > 《管窥辑要》 > 宋

### 徽宗崇宁元年豕生人

按《宋史徽宗本纪》不载。　按《甲申杂纪》，崇宁元年六
月，西京民家猪生二男、一女、一猪。

### 高宗绍兴十年春有野豕入海州市

按《宋史高宗本纪》不载　按《五行志》，“绍兴十年春，有
野豕入海州，市民刺杀之。时州已陷，夏镇江军师王
胜攻取之。明年，以其郡属金，悉空其民。”

### 孝宗乾道六年南雄州豕生人

按《宋史孝宗本纪》。不载　按《五行志》，乾道六年，南雄
州民家豕生人豚，首各具他兽形有类人者。

按：《文献通考》占：“为邑有乱。”

====光宗绍熙二年群豕食常平仓谷====按《宋史光宗本纪》不载。　按《文献通考》：绍熙二年三
月，辰州叙蒲县常平仓廒，墙壁为群豕所穴，食仓谷
五十石。彘食人食，近豕祸也。

### 宁宗庆元元年豕生豚兽蹄

按《宋史宁宗本纪》不载。　按《五行志》，庆元初，乐平县
民家有豕生豚，与南雄同，而更具他兽蹄。

庆元三年，豕生鹿，豕食婴儿。

按《宋史宁宗本纪》不载。　按《五行志》，“三年四月，馀干
县民家豕生八豚，其二为鹿。古田县豕食婴儿。”